STARPTAUTISKĀ MARSA PROGRAMMA M-7
Mārgo!
Vai skatāties?
Jā.
Jā. Jā, skatos.
Dāmas un kungi!
Lūdzu visus ieņemt savas vietas.
Priekšsēdētāja paziņo, ka šī īpašā Marsa pārraudzības padomes sēde ir atklāta.
To vada Roskosmos pārstāve Irina Morozova,
un tā notiek 2003. gada jūlijā.
Visi dalībnieki ir ieradušies. Ir kvorums.
Sāksim!
ĻEŅINGRADA
Nevaru sagaidīt, kad beidzot tiksimies klātienē.
RIČARDS MAKENNA THE SAND PEBBLES
Hei-ho!
- Sveikas! - Sveiki!
LIFTS
Sveiki!
Kā sviežas, Iļja?
Nu, sveiki visapkārt!
Kā jums klājas?
Admirāli!
Es nezinu, ko teikt.
Varbūt: "Ko dzersiet, admirāli?"
"Ko dzersiet, admirāli?"
Liels paldies, ka pajautāji. Dzeršu to pašu, ko viņš.
Tieši tā!
Priekā!
Labs gan.
- Atkārtosim! - Tieši tā.
Tā kā lidojumi un degvielas ieguve Laimes ielejā notiek intensīvāk,
esam pārliecināti, ka asteroīda notveršanas misiju varēsim sākt
pēc astoņām nedēļām.
Laika grafiks ir saspringts, bet domājam, ka tas ir izdarāms.
Bet, runājot par turpmāko...
Ja misija būs veiksmīga un asteroīds ieies Marsa orbītā,
pēc tam būs jārada jauns aprīkojums.
- A-ha. - Jā.
Patiesībā mēs, Helios darbinieki, paredzam,
ka būs jāuzprojektē, jāuzbūvē un jāuztur 200 jaunu mikrogravitācijas roveru,
kas spēs veikt nepārtrauktas operācijas asteroīdā un ap to.
Būs arī jāuzprojektē, jāuzbūvē un jāuztur divas orbitālās platformas
kā bāzi kalnrūpniecības operācijām,
kā arī 45 jaunus MSAM nolaišanās aparātus personāla un kravu pārvietošanai
starp paplašinātās bāzes Laimes ieleja daļām
un pārdesmit masīvu kravas raķešu
ar kodolsintēzes reaktora jonu dzinējiem,
lai irīdiju nogādātu uz Zemi.
- Mēs... - Atvainojiet, ka pārtraucu,
bet tas būtu milzīgs pētniecības un izstrādes darbs.
Nekas tāds pasaulē vēl nav mēģināts.
Pēc maniem aprēķiniem, jūs sakāt, ka būs jāuzbūvē
sešu jaunu veidu kosmosa kuģi un vairāk nekā 400 individuālo transportlīdzekļu.
- Pareizi? - Ne gluži.
Tā ir tikai pirmā lappuse no vajadzīgo transportlīdzekļu saraksta.
Kādi ir galīgie skaitļi?
Mēs paredzam, ka vajadzēs 11 jaunus kosmosa kuģus
un 2500 individuālos transportlīdzekļus.
Tie ir piesardzīgi skaitļi.
Mans minējums bija tuvāk 4000 transportlīdzekļiem.
Tie būs milzīgi izdevumi.
Plus vēl kapitālieguldījumi, lai paplašinātu pašu Laimes ieleju,
palielinātu personālu, veiktu apmācību un uzturēšanu.
Un viņa vēl nav tikusi līdz saņemšanas un apstrādes iekārtām,
kas būs vajadzīgas zemajā Zemes orbītā,
kad iegūto irīdiju sāks sūtīt uz Zemi.
Rosalesas kundze,
kāds ir šim projektam vajadzīgais kopējais ieguldījums?
Lai Helios varētu izveidot kalnrūpniecības pamatoperācijām vajadzīgo infrastruktūru
pēc tam, kad asteroīds būs notverts,
vajadzīgās minimālās kapitalizācijas izmaksas būs...
divi triljoni dolāru.
Bet asteroīda vērtība ir vismaz 20 triljoni. Iespējams, vairāk.
Tāpēc tas ir pamatots ieguldījums.
Vai tas ir nopietni?
Katrā ziņā ambiciozi.
Divdesmit pieci lidojumi pirmajā mēnesī vien?
- Gandrīz viens dienā. - Un paskaties uz aplēsēm,
cik degvielas būs jāiegūst, lai to notvertu vien.
Jēzus Marija!
Atvaino!
Sūdu būšana.
Daudz labāk, priekšniek.
Apskaties, kāds ir iekārtu ražošanas grafiks!
Mums ne tuvu nav izdevies sasniegt tādu darba ātrumu.
Nedomāju, ka mēs to spējam.
Mani atsūtīja šurp, lai pierādītu,
ka šī bāze ir vērta visu to asiņu, sviedru un asaru, kas tika izlieti,
lai sāktu darbību uz Marsa.
Te gāja bojā labi cilvēki, un dažus no viņiem es pazinu.
Tagad ir mūsu iespēja parādīt, ka viņu upuris nebija veltīgs.
Tāpēc, ja M-7 šo plānu parakstīs un sūtīs mūs pēc tā akmens,
es to dabūšu. Es to dabūšu vai mēģināšu līdz pēdējam.
Tieši tā, komandiere.
Kurš jums pateica?
Neviens.
Redzi, es tādas lietas saožu.
Velns! Domā - esi pirmais gudrelis, kurš izdomājis,
kā no metāllūžņiem un nevajadzīgām detaļām uztaisīt destilatoru?
Esmu dzēris kandžu uz bāzeskuģiem un kreiseriem, MASH vienībās,
izolatoros, cietuma kamerās, baznīcās, Mēness bāzēs un kosmosa stacijās.
Ja destilators ir, tad Eds Boldvins to uzodīs.
Nu labi.
Bet es tev pateikšu.
Tev dzesētājā jānomaina filtri.
Tāpēc ir tā pēcgarša - kā peles pakaļa ar kanēli.
Tā ir skaidra pazīme.
Peles pakaļa ar kanēli?
Jā.
Es runāju ar AFL-CIO pārstāvi lejā Hjūstonā.
Viņš teica, ka mums tagad ir milzīgas ietekmēšanas iespējas.
Nezinu. Arodbiedrība?
Atceries mēģinājumu izveidot kalnraču arodbiedrību Džeimstaunā?
Nē, šis ir citādi.
Viņi nevar mūs vienkārši atlaist
un divās dienās atsūtīt bariņu streiklaužu.
Viņi to nevar.
Vajag trīs mēnešus, lai uz Marsu atsūtītu aizvietotājus. Minimums.
Pa to laiku Zeltmatīte sen būs prom.
Ja mēs neapvienosimies,
viņi turpinās mūs čakarēt pie katras iespējas.
Es jums saku: mums visiem būs dubultas maiņas, trīskāršas virsstundas,
strādāsim bez pusdienu pārtraukuma un atpūtas dienām. Taisnais ceļš uz nelaimi.
Saņemsim piemaksas, dubultas piemaksas,
- dubultas slēptās piemaksas... - Ko?
- ...visu laiku. - Jā.
Cilvēki nogurst. Nespēj koncentrēties. Pieļauj kļūdas.
- Un tad savainojas. - Tieši tā.
Ja gribi lielu algu, ir jāriskē.
Ko tu iesāksi ar to naudu, ja būsi beigts?
Vismaz miršu ar bagātnieka smaidu.
Viņa šķiet ļoti pašapzinīga.
Nu, ne bez iemesla.
Viņa zina, ka tagad Helios gan mums, gan amerikāņiem ir svarīgāks
nekā jebkad.
Mums? Man patīk, ka tu tā saki, Mārgo.
- Es ne... - Labi. Paskatīsimies, kas lācītim vēderā.
Administrator Hobson, Rosalesas kundze!
Roskosmos un Padomju Savienības vārdā
es sveicu jūs Ļeņingradā.
- Paldies. - Prieks te būt.
Mana viesnīca ir brīnišķīga.
Un kāda ir jūsu naktsmītne, Rosalesas kundze?
Būtu ērtāka, ja vannasistaba nebūtu gaiteņa galā.
Nu, konference ir ļoti liela,
tāpēc dažus bijām spiesti izmitināt ne tik ideālās naktsmītnēs.
Par veiksmi!
Nez vai tā ir iespējama,
ja vien kādam zem matrača neatradīsim triljonu dolāru.
Problēma nav nauda.
- Nav? - Nē.
Tik daudz varētu iedot abas mūsu nācijas vien.
Un mēs, protams, tā nedarīsim.
Nē, nedarīsim,
jo par šīs operācijas finansēšanu ir atbildīgs viss M-7 bloks.
Ja visi grib gūt labumu, visiem ir arī jāiegulda nauda.
Un tici man -
šajā telpā ir pietiekami daudz naudas, lai segtu izmaksas.
Tad kāda ir problēma?
Problēma ir ienākumi no ieguldītā.
Peļņa.
Svarīgākais vārds uzņēmējdarbībā.
- Jebkurā valodā. - Saprotu.
Un te ikvienam būtu ievērojama peļņa no ieguldītā.
Izmaksas ir apmēram 10 % no iespējamajiem ieņēmumiem - 20 triljoniem dolāru.
Tā ir milzīga peļņa.
Bet ne 30 gadu laikā.
Trīsdesmit gadi ir minimums.
Pēc mūsu aplēsēm tie drīzāk ir 40 gadi,
pirms jebkura no mūsu valstīm dabūs ienākumus no šī ieguldījuma.
Es teicu, ka reālistiskāk ir 35 gadi.
Es nevaru pavicināt burvju nūjiņu un radīt jaunu kosmosa kuģu floti
un ar tiem saistīto infrastruktūru no zila gaisa.
Un pat tad, kad viss būs uzbūvēts, tās sistēmas būs jānogādā
uz planētu, kas ir vismaz 30 dienu brauciena attālumā.
Un tad mums, protams, šie izrakteņi ir jāiegūst
un jā - jāatved atpakaļ uz Zemi.
Tas prasa laiku.
Diemžēl tu pierādi to, ka mums taisnība.
Par ko taisnība?
Ka no šīs operācijas jāatsakās.
- Ko? Nē! - Nē, nē.
Šāda iespēja ir burtiski vienreiz mūžā.
To nevar laist garām.
Maskava nekad nepiekritīs gaidīt četras desmitgades,
lai redzētu īstu ieguvumu no tik ievērojama ieguldījuma.
Bet šī projekta jēga ir tāda, ka tas nav domāts tikai mums šodien.
Tas ir nākotnei.
Jā, arī Vašingtonā tas neies cauri.
Četrdesmit gadi politikā ir mūžība.
Padomā: pirms 40 gadiem prezidents bija Džeks Kenedijs,
ziņās katru vakaru rādīja Vjetnamas karu
un Elviss bija tievs.
Šis ietekmēs miljoniem cilvēku, to cilvēku paaudzes, kuri vēl nav dzimuši.
Mums ir unikāla iespēja paveikt ko tādu, kas dos labumu visai Zemei.
Diemžēl Zeltmatīte nelido uz Zemi.
Tā lido uz Marsu.
Un vienīgie, kas no tā iegūs, esat jūs - Helios.
Jūs ieguldīto naudu saņemsiet tagad,
bet mums būs jāgaida uz peļņu vēlāk.
- Nē, tā nevarēs. - Acumirkli!
Ja nu Zeltmatīte nelidotu uz Marsu?
Tādu scenāriju neesam modelējuši.
Ko jūs gribat teikt?
- Tāpēc mēs esam te. - Paga!
Viņam varētu būt kāda ideja.
Paskaidrojiet savu domu!
Vedīsim to asteroīdu uz Zemi, nevis uz Marsu!
Iegūsim izrakteņus orbītā. Šeit.
Izmantojot uz Mēness esošo hēlija-3 infrastruktūru,
mēs varētu sākt tos iegūt uzreiz.
Un, ja tūkstoši transportlīdzekļu nebūs jāsūta uz Marsu,
viss notiks ātrāk.
Un nesalīdzināmi ātrāk varēs gūt ienākumus no ieguldītā.
Visi.
Tad arī citi uzņēmumi varēs nopelnīt, iegūstot izrakteņus.
Ne tikai Helios.
Globālās ekonomikas izaugsmes iespējas būtu satriecošas.
Un tā vietā, lai ieguvumus gaidītu līdz 2040. gadiem,
mēs tos redzēsim jau... Kad?
Pēc pieciem gadiem.
Tieši tā es gribēju teikt.
Kolēģes,
mēs varētu būt mainījuši šīs spēles noteikumus.
Nu mums tikai jāizdomā, kā to dabūt gatavu.
Redzi, ja izgarojumu spiediens virs kondensatora būs pārāk augsts,
tur apakšā viss piepildīsies ar tvaiku.
Labi. Es to izlabošu.
Vajadzētu.
Un jums dzērieni - uz bāra rēķina.
Sasodīts, tieši tā.
Domā, ka padomi ir par velti?
Tu tik lej!
- Vēl vienu? - Lej, lej!
Jūs dzerat kā krievs.
Uztveršu to kā komplimentu. Liekas - tā bija domāts.
Tev te ir varens pasākums.
No šī un melnā tirgus mantām, ko tev atved no Zemes,
tu nopelni - cik? Piecus, desmit taukšķus mēnesī?
- Admirāli, lūdzu! - Neesmu pirmoreiz ar pīpi uz jumta.
Esmu redzējis melnā tirgus mantas uz bāzeskuģiem un kreiseriem,
- MASH vienībās, izolatoros... - Admirāli, lūdzu!
Šo tēmu te nevajag apspriest.
Kā tu to dari?
Vai tev palīdz kāds no Phoenix?
Vienīgi tā to var izdarīt.
Vai ne?
Sveika, Faiza!
Mails! Sveiks!
Nākamajam obsidiāna sūtījumam man vajadzēs vēl pāris papildu vietas.
Problēma varētu būt ar svaru, jo tas būs pasmags sūtījums,
bet, ja pārbīdīsim tās
- dažas pēdējās... - Es tev vairs nepalīdzēšu, Mails.
Ko, lūdzu?
Šajā zonā nebūtiskais personāls nedrīkst atrasties.
Un tu, mans draugs, sākot no šīs dienas, esi nebūtisks.
Kas te notiek? Vai jaunais priekšnieks pastiprinājis drošību?
Nē. Pālmeram ar to nav nekāda sakara.
Atvaino!
Faiza! Kur tu aizej?
Ei, parunāsim par to!
Ei!
Te nav, par ko runāt.
Petros! Sveiks!
- Tu te vairs neesi gaidīts. - Kas notiek?
Iekraušanas doks tev un taviem akmeņiem tagad ir slēgts.
Tāpat kā visas pārējās Iļjas biznesa daļas.
Paga! Tas ir kaut kāds pārpratums.
- Man tikai jāparunā ar Iļju... - Tu ar Iļju vairs nerunāsi.
Bet viņš nevar izmest mani no visas sistēmas.
Pateicoties man, šī operācija...
Ei, ei, ei!
Iļjas biznesā vairs nelien!
Labi.
- Vai saproti? - Saprotu.
Šurp vairs nenāc!
Velns!
Galvenā problēma: lai kaut ko ar tādu masu atvilktu līdz Zemei,
var paiet gadsimti.
Kronoss bija daudz mazāks par 2003LC, bet griešanās ātrums sagādāja problēmas.
'90. gados NASA, veicot DART,
sekmīgi simulēja asteroīda trieciena novēršanas metodes.
Mēs varētu izmantot DART, lai virzītu Zeltmatīti.
'90. gados NASA ar BART simulēja asteroīda trieciena novēršanas metodes.
- Tagad to varētu izmantot... - DART.
- Atvainojos - kas ir Bārts? - DART.
Tā es gribēju teikt. Atvainojos par savu angļu valodu.
Kas ir DART?
Dubultā asteroīda novirzīšanas tests.
Jā.
'90. gados NASA testēja astoņas metodes,
kā novirzīt Zemes eksistenci apdraudošus asteroīdus vai komētas.
Viena no tām varētu derēt.
NASA testēja astoņas metodes, kā novirzīt asteroīdus,
DART programmas laikā.
Tātad nozagāt arī tos datus?
Mēs neko neesam zaguši.
Tiešām? Varbūt parunāsim par NERVA dzinēja projektu?
Tas nešķiet lietderīgi.
Atvainojos.
Lūdzu, turpiniet!
Pastāstiet par mūsu astoņām metodēm un to, kā tās varētu noderēt tagad.
NASA šos testus atklāti publicēja zinātniskajos žurnālos.
NASA nestrādā slepenībā kā dažas policejiskas valstis.
Jūsu lojalitāte ir nevietā.
Jūs vairs nestrādājat NASA.
Tāpēc pildiet pienākumu pret pašreizējo darba devēju!
Es zinu, kāda ir mana situācija
- un pret ko man ir pienākums. - Turklāt
DART testi tika publicēti vispārējai apskatei.
- Nuja. - Runāsim par būtisko, lūdzu!
Viena no testētajām metodēm
tiešām izrādījās izmantojama Ranger 1 testos.
Tieši piestiprināts dzinējs tālvadāmai virzīšanai.
Vai tā bija izmantojama iespēja?
Asteroīdam piestiprina raķešdzinēju un aizdedzina.
Ranger 1 ziņojumā tās nebija.
Ranger 1 ziņojumā mēs to neredzējām.
Mēs no tās atteicāmies, jo nereizē noticējām porainības mērījumiem.
Skaidrs. Un kā ar pārējām novirzīšanas metodēm?
Pārējās iespējas bija, ja nemaldos, vadīšana ar jonu staru.
Kā ar vadīšanu ar jonu staru?
Nav enerģijas tik lielam staram.
- Kinētiskais trieciens. - Kinētikitais trieciens?
Nav laika, lai uzbūvētu jebko pietiekami lielu,
un pārāk grūti notvert vēl vienu asteroīdu, ko tajā ietriekt.
- Kodolsprāgstvielas. - Nē.
Ko?
Es tikai atcerējos par kodolsprāgstvielām, bet nē.
Gribējāt izraisīt kodolsprādzienu uz asteroīda?
Ja dinozauriem būtu bijuši kodolieroči, viņi, iespējams, vēl būtu tepat.
Bet mēs gribam Zeltmatīti virzīt, nevis saspridzināt miljons gabalos.
Pārējie varianti bija koncentrēta saules enerģija,
elektromagnētiskā katapulta, gravitācijas vilcējs, lāzerablācija...
- Es zinu tos visus. - Tā ir.
Nepietiek jaudas, nav pietiekami liels, pārāk lēns, neeksistē.
Tam ir risinājums. Es zinu, ka ir.
Pie šīs problēmas tikai ir jāpastrādā.
Jā. Mums pie šīs problēmas ir jāstrādā.
Labi.
Ar ko gribat sākt?
Vispirms pārskatīsim
vadīšanas jonu stara kolimēšanas parametrus.
Jo, koncentrējoties uz novirzes leņķiem,
mēs varētu radīt pietiekamu vilkmi.
Kombinācijā ar daudziem kinētiskajiem triecieniem.
Man vajag pārtraukumu.
Ēdiens?
Esmu izbadējies.
Nē.
Pāri ielai ir lielisks restorāns.
Jums patiks.
Fantastiski.
Pag! Man likās, ka strādāsim pie problēmas.
Man nav iebildumu, admirāli Boldvin.
Velns!
Tūlīt.
- Ko? - Sveiki!
Vai es jūs pamodināju?
Ko - vai tā ir problēma?
Nē, vienkārši... ir pēcpusdiena.
Jā, laikam esmu slinks ķēms.
Tas viss?
Nē. Man jāpublicē
nodaļu vadītājiem provizorisks darbības plāns,
un vajag, lai ar parakstu apstiprināt pamatalgu un piemaksu likmes.
Ar papīriem tagad jāstrādā tev, Pālmer.
Jūs joprojām esat vecākais projektu vadītājs.
- Daniela mani izsvieda. - Nē.
Nē. Vairs neesat izpilddirektors.
Tas nozīmē, ka jūs vairs neesat komandķēdē,
bet formāli joprojām esat Helios darbinieks.
Tas nozīmē, ka joprojām esat Laimes ielejas vecākais projektu vadītājs.
Nu, laikam tev taisnība.
Paldies, ka informēji.
- Visu labu! - Tāpēc man vajag,
lai jūs ar parakstu apstiprinātu šīs pamatalgu un piemaksu likmes.
Nolāpīts!
Tās sagatavojusi Helios korporācija,
bet vajag jūsu akceptu
pirms apvienotā plāna publiskošanas un komentāru uzklausīšanas.
Vajag tikai parakstu.
- Tas nāk no korporācijas? - Jā. Tieši tā.
Man tikai vajag, lai parakstāt virsējo lapu. Šeit.
Kā vecākais projektu vadītājs es...
- paņemšu to pārskatīt. - Nē...
Nu beidziet, Ed! Nemāžojieties!
Nolādēts!
Es zinu, ka to varam.
Tā ir tikai kārtējā inženierijas problēma.
To var atrisināt.
Mums nav laika.
Drīz tas asteroīds būs prom uz visiem laikiem.
Mums ir jārīkojas drosmīgi,
jo tas, ko darām tagad, nepalīdz.
Tad ko jūs ierosināt?
Es ierosinu,
ka Aleida un es pie tā strādātu kopā.
Nē. Nekādā gadījumā.
Ja mēs tā darītu, esmu pārliecināta, ka risinājumu atrastu.
Viņa domā, ka esat mirusi.
Viņa būs sarūgtināta. Viņa būs dusmīga.
Kāpēc lai viņa piekristu ar jums strādāt?
Tāpēc, ka es viņu pazīstu. Viņa ir inženieru inženiere.
Un, kad viņa kādai problēmai pieķeras, viņa kļūst pārņemta.
Tāpat kā es. Tas mums ir raksturīgi.
Varbūt viņa būs manī vīlusies, varbūt mani neieredzēs,
bet viņa nespēs to atlaist, kamēr neatradīs risinājumu.
Tagad - es galvoju - viņa staigā šurpu turpu pa viesnīcas istabu,
mēģinot to atkost. Tāpat kā es.
Viņa pie tā strādās visu nakti un visu rītdienu. Un arī es.
Ja mēs strādātu kopā, mēs varētu to izdarīt.
Mums jāpieņem, ka viņa izstāstīs Amerikas valdībai, ka esat dzīva,
un tad Maskava gribēs paziņot par jūsu pārbēgšanu, pirms to izdara viņi.
Bet vai saprotat, ka, to izdarot, jūs pasaules priekšā sevi atmaskosiet?
Ka jūs sauks par spiedzi, par nodevēju?
Esmu to apsvērusi.
Tātad esat gatava būt visvairāk neieredzētā sieviete Amerikā?
Šīs izredzes mani neiepriecina,
bet esmu gatava to izdarīt.
Kāpēc?
Tas ir vienīgais veids, kā atrast risinājumu.
Kāpēc, Mārgo?
Es negribu slēpties.
Es vairs negribu slēpties.
Es gribu tajā piedalīties.
Jūs jau tajā piedalāties.
Sēžot slepenā telpā un runājot ar jums caur austiņu?
Manas rokas ir sasietas.
Es domāju, ka man Zvaigžņu pilsētiņā jābūt atbildīgajai par Zeltmatītes notveršanu.
Nu esam nonākušas pie patiesības.
Jūs gribat varu. Atkal.
Tā ir kā narkotika, ne?
Mana...
Mana narkotika ir darbs. Šis darbs.
Šiem cilvēkiem tas neko nemainīs.
Viņiem jūs vienmēr būsiet nodevēja,
un jums neuzticēsies neviens - ne te, ne tur.
Man vienalga, ko par mani domā.
Es zinu, ko pagātnē izdarīju un kāpēc to izdarīju.
Un es zinu, kāpēc daru to tagad.
Nekam citam nav nozīmes.
Vai te kāds ir?
- Ko, jūsuprāt, jūs darāt? - Atvaino! Es negribēju...
Aleida!
Es zinu, ka tas ir šoks.
Bet es varu paskaidrot.
Tu esi dzīva?
Jā. Ja tu tagad...
Es nespēju noticēt.
Ak dievs!
Tas ir nepieņemami.
Es tur neko nevarēju darīt.
Vai tas ietekmēs manu lūgumu?
Man žēl, ka tas jāsaka,
bet Iļja pret tevi nav bijis pilnīgi godīgs.
Viņam ne brīdi nav bijusi doma vest šurp tavu sievu.
Tāda bija vienošanās.
Viņš tevi krāpa, lai tu pie viņa iepirktos.
Tas ir nepieņemami!
Tev taisnība.
Esmu par to nikns.
Li, es savu vārdu turu. Kaut es varētu tev palīdzēt!
Domāju, ka varētu tev palīdzēt atvest viņu šurp, bet Iļja mani ir izslēdzis.
Es to nokārtošu.
Kad uzzināju, ka Sergejs ar ģimeni ir izbēdzis uz Rietumvāciju
un ir drošībā...
bija laiks doties.
Es nokāpu pa kāpnēm un vēl pēdējo reizi apgāju apkārt MOCR.
Savā ziņā atvadījos.
Tu stāvēji pie direktores pults.
Tad aizgāju atpakaļ uz savu kabinetu.
Un mazu brīdi pēc tam
aizgāju uz kafetērijas saimniecības izeju ēkas aizmugurē,
satiku kontaktpersonu.
Viņš iesēdināja mani mašīnā, un aizbraucām uz Šugarlendas lidlauku Hjūstonas nomalē,
kur gaidīja lidmašīna.
Mēs aizlidojām uz Meksiku, nomainījām lidmašīnu, daudzās vietās apstājāmies.
Es tās visas pat neatceros.
Beigu beigās es nonācu te.
Tu pārbēgi uz Padomju Savienību.
Lielas izvēles nebija.
Tu varēji izstāstīt patiesību,
atzīt, ko biji izdarījusi, un pieņemt sekas.
Es to apsvēru.
Bet cietums?
Levenvērta?
Visu atlikušo mūžu?
Tikai par to, ka mēģināju rīkoties pareizi?
Pareizi?
Pēc visa šī laika tu joprojām domā, ka rīkojies pareizi?
Es nekad nenodevu tādu informāciju, kas varētu kaitēt valsts drošībai.
Es biju ļoti uzmanīga.
- Sergejs un es - mēs... - Tu atdevi mūsu Marsa dzinēja projektu.
- Es neredzēju citu iespēju. - Beidz to atkārtot!
Tev bija citas iespējas.
Tev bija dažādas iespējas, bet tu tās neizmantoji.
Tevis tur nebija.
Es tur biju.
Es biju tajā ēkā todien, kad tu aizbēgi uz Krieviju. Atceries?
Jā. Es zinu.
Diez vai tu zini.
Jo, kamēr tu kafetērijā tikies ar savu kontaktpersonu
un tad kāpi privātajā lidmašīnā, es pildīju savu pienākumu.
Darīju savu darbu.
Un es nebiju vienīgā.
Ēka bija pilna. Visi gribēja būt tur.
Un vienā brīdī
es uz lielā ekrāna skatos degvielas patēriņa ātrumu,
bet nākamajā...
esmu uz grīdas, man ausīs zvana un telpa ir pilna ar dūmiem.
Pieci cilvēki misiju vadības centrā tika nogalināti uzreiz.
Vēl 14 nomira no ievainojumiem vēlāk tajā dienā.
Citi 12 - dažu nākamo nedēļu laikā.
Pārējā ēkā - 164.
Kopā - 195.
- Šērona Etkinsa, Bobs Kiplings, Mollija... - Es zinu, kuri.
Bils Strozers? Nē. Viņš negāja bojā.
Viņam paveicās.
Vajadzēja izrakties cauri trīs tonnām armatūras un betona, lai viņu atrastu.
Bet Riekstiņam paveicās.
Viņam bija tikai sadragāts iegurnis un pāršķeltas muguras smadzenes.
Es gāju meklēt tevi.
Tiklīdz spēju piecelties.
Sāku iet cauri ēkai, aizgāju uz tavu kabinetu,
atgrūdu vaļā durvis, un...
tur bija tikai āra gaiss.
Kādu brīdi man likās:
"Esmu mākoņos. Šīs ir debesis. Laikam esmu mirusi."
Bet izrādījās, ka bija nobrukusi ēkas siena.
Visa ēkas siena.
Es nezinu, cik ilgi tur stāvēju, domājot par debesīm.
Un es cerēju... Es cerēju un lūdzos...
lai arī tu būtu debesīs.
Kāds cilvēks - policists, ugunsdzēsējs vai kāds cits... Joprojām nezinu, kurš...
Kāds atnāca, mani saņēma un izveda ārā.
Un, kad gāju cauri sekretāres kabinetam...
es redzēju, kā paceļ Emmas līķi.
Viņa nomira.
Turpat uz vietas.
Pie sava galda.
Savā vietā.
Tici vai ne...
es gribētu būt bijusi tur.
Pie sava galda.
Savā vietā.
Ko tu gribi, Mārgo?
Tu tiešām domā, ka es ar tevi kopā strādāšu pie šī stulbā asteroīda?
Es domāju - tu zini, cik šis stulbais asteroīds mums visiem ir svarīgs.
Tas izmainīs pasauli.
Es to nedarīšu.
Aleida...
Tu no šejienes aizbrauksi, tu dosies mājās,
un tevi tirdīs domas, ka bija jāatrod risinājums
un tas netika izdarīts.
Tas tevi grauzīs un mocīs,
un tad, kad risinājumu beidzot atradīsi,
jo tu to atradīsi - tu zini...
Tad logs būs aizvēries un būs par vēlu,
- un tu nožēlosi, ka... - Neizturies tā, it kā mani vēl pazītu!
Tu mani vairs nepazīsti.
Es zinu visu par nožēlu.
Tici man - par to es zinu visu.
Par bezmiega naktīm, vēlreiz un vēlreiz domājot par pagātnes notikumiem,
kurus nevar izmainīt.
Es zinu, ka mēs to varam.
Mēs varam šo problēmu atrisināt.
Un mēs varam izmainīt cilvēces vēstures gaitu...
tieši tagad - šovakar šajā istabā.
Ja gribi, vari mani neieredzēt, bet strādāsim pie šīs problēmas kopā!
Vadīšana ar jonu staru nederēs.
Asteroīds izrausies ārā no atmosfēras.
Kas ar viņu noticis?
Lauzta roka, savainotas ribas, plaušas kolapss.
Ak dievs!
Tādi negadījumi notiks,
ja strādāsiet pārāk ilgi.
Negadījums?
Tas nebija nekāds negadījums, dakter.
Petross saka - sabojājās hidrauliskais pacēlājs.
Miloš!
Ko tas nozīmē?
Tu liki cilvēkam pielikt rokas man pie rīkles. Lūk, ko tas nozīmē.
Tu darbojies man aiz muguras.
Tu man meloji,
riskēji ar visu, kas man ir.
Es tevi vairs nepazīstu, Miloš.
Es neesmu mainījies, Iļja.
Paskaties sev apkārt!
Te visi peldēsies naudā.
Šī ir iespēja visiem. Šī ir tāda iespēja, kuru nevaru neizmantot.
Bet es joprojām gribu, lai esi iesaistīts.
Lai esmu iesaistīts!
Tieši es ļāvu iesaistīties tev.
- Nepacel balsi! - Es...
Klau, es zinu, cik ļoti tev šis bārs patīk.
Es zinu, cik daudz tev tas nozīmē.
Tāpēc vari nākt šurp katrā laikā.
Kad man to vajadzēja, tu palīdzēji.
Es nekad to neaizmirsīšu. Nekad.
Labi, jā, bet tajā pašā periodā par 30 % pieauga negadījumu skaits.
Paskatieties uz Rodžeru pirms nedēļas, ja?
Vai uz Petrosu šodien.
Nezinu, kā jums, bet man nešķiet, ka plēstas brūces, lauzti kauli
un otrās pakāpes apdegumi tāds nieks vien ir.
Šis darbs ir riskants.
Jā, un kas, tavuprāt, notiks,
kad maiņas būs garākas un darba temps tiks dubultots?
Tagad tas ir riskants, jā, un mēs uz to parakstījāmies.
Mēs esam izturīgi. Bet šis Zeltmatītes pasākums var būt izteikti bīstams.
Es jums saku: cilvēki gūs traumas, varbūt ies bojā.
Vienīgais, ko tu panāksi, - sadusmosi uzņēmumu.
- Un tad mums būs ziepes. - Jums jau tagad ir ziepes.
Šī ir privāta tikšanās.
Atvainojiet, ka iejaucos, bet domāju - jums šis tas būtu jāzina
par samaksas plānu, ar ko rēķināties.
Par ko viņš runā?
Viņš tikai maisa gaisu, jo viņu nometa no priekšnieka amata.
Nu, tā ir taisnība.
Es jau sen esmu bijis gaisa maisītājs, bet...
šis ir sakratīts, nevis samaisīts.
Neņemiet galvā!
Klau, doma tāda, ka Helios aprēķinās piemaksas citādi.
- Ko? - Viņi nedrīkst. Es parakstīju līgumu.
- Vai viņi to drīkst? Kā tas būs skaitļos? - Tūlīt.
Viņi maina punktu sistēmu.
Līdz šim pirmā piemaksa sākās no 500 punktiem, vai ne?
- Jā. - Tagad vajadzēs 5000.
Ir mainījušās arī pašas piemaksas.
Pirmā līmeņa piemaksa bija 20 000 $.
Nu tie ir 5000.
Re, tas viss ir te iekšā.
Velns, Semai bija taisnība.
Viss ir pilnīgi citādi.
Viņi to nedrīkst.
Tas jau ir izdarīts. Šis plāns stāsies spēkā
reizē ar jauno apvienoto darba plānošanas dokumentu.
- Kā viņi to var? - Nevar, jo esmu parakstījusi...
- Viņi nedrīkst tikt cauri sveikā. - Protams, ka viņi tiks cauri sveikā.
Zināt, kāpēc? Tāpēc, ka mūsu līgumus var mainīt pēc uzņēmuma ieskatiem.
To es jums saku visu laiku. Paskatieties!
Tas ir tajās 50 lappusēs sīkajā drukā, ko visi esam parakstījuši.
Viņai taisnība.
Viņi var mainīt nodarbinātības nosacījumus, kad vien grib.
Mans brālēns ir jurists. Iesūdzēsim viņus un tiesāsimies!
Mēs nevaram iet uz tiesu.
Strīdi nonāk šķīrējtiesā, un šķīrējtiesnesi izvēlas uzņēmums.
Rezultāts -
jums visiem ir ziepes.
Vēl jo vairāk tāpēc, ka M-7 paziņoja,
ka šis akmens tiks sūtīts uz Zemi, nevis uz Marsu.
Tātad gadu vietā mēs dažus mēnešus dabūsim sūdīgas piemaksas.
Pareizi.
- Ko varam darīt? - Es domāju -
jums jāklausa Maseja.
Organizējieties!
Izveidojiet arodbiedrību!
Nosūtiet ziņu tiem ķēmiem uz Zemes:
ja viņi grib to vērtīgo asteroīdu,
viņiem ir jāmaksā tiem, kuri dara netīro darbu.
Un ja tas nelīdzēs?
Tad mēs šo vietu slēgsim!
- Jā. - Labi.
Jā.
Streiks!
Streiks! Streiks!
Pasaule joprojām ir šokā par ziņu,
ka Mārgo Medisone, kas tika uzskatīta par mirušu 1995. gadā,
kad tika uzspridzināts - kā tolaik to sauca - Džonsona kosmosa centrs,
izrādās, ir dzīva un uzturas Padomju Savienībā.
MĀRGO MEDISONE RUNĀ M-7 KONFERENCĒ
Preses konferencē Ļeņingradā Medisones kundze nolasīja paziņojumu
pasaules preses pārstāvjiem, kas bija sapulcējušies saistībā ar M-7 konferenci.
Es pieņēmu lēmumu pārbēgt
uz Padomju Savienību 1995. gadā,
jo daudzus gadus biju neapmierināta
un vīlusies gan NASA, gan Amerikas valdībā.
Kosmosa programma, kurai pievienojos 1966. gadā, ar laiku
sāka augstāk vērtēt peļņu nekā cilvēku dzīvību
un vairāk nodarbojās ar propagandas izplatīšanu pasaulē nekā ar
cilvēku stāvokļa uzlabošanu vai cilvēces diženuma veicināšanu.
Tagad Medisone vadīs padomju komandu,
kas būs atbildīga par asteroīda Zeltmatīte notveršanu.
Acīmredzot viņa aizkulisēs strādāja arī M-7 konferences laikā,
atrodot risinājumu, kā asteroīdu Zeltmatīte nogādāt uz Zemi.
Es esmu pagodināta
par iespēju mazliet palīdzēt šajā darbā,
konsultējot Zvaigžņu pilsētiņas izcilos zinātniekus un inženierus.
Un es labprāt palīdzēšu viņiem arī turpmāk,
kad sāksim darbu pie šī ārkārtīgi vērtīgā resursa notver...
Tulkojusi Inguna Puķīte